NETFLIX PREDSTAVLJA
„Nekoć su se djeca užasavala noći
jer njihovi su snovi bili ispunjeni užasom.
Bilo je to mračno doba kad su strašne morske nemani
harale našim obalama
i nijedan brod nije bio siguran.
No zahvaljujući lovcima, ta su vremena prošla.
Danas se ti odvažni ratnici bore s nemanima daleko na pučini,
riskirajući živote kako bi očistili mora od tih groznih stvorenja.
Najslavniji lovački brod je Inevitable…”
„A najslavniji lovac je kapetan Crow!”
Kapetan Crow!
Ja sam kapetan Crow. Smrdljiva stara nemani!
Hej.
Tko čita priču?
Nebesa!
Što je ovo?
Odavno ste trebali spavati. Otjerat ćete me u grob.
-Hajde, u krpe. -Moramo li?
Gđice Maisie,
kralj i kraljica skrbe o vama, siročadi lovaca,
iz čiste dobrote.
Kršenje kućnog reda iskaz je nepoštovanja prema njima.
I zato više nećemo pokušavati pobjeći, zar ne?
Nikako.
Mirno vam more, mornari moji.
I zapamtite,
veličanstven život
i još veličanstvenija smrt.
Pa-pa, Maisie!
-Nedostajat ćeš nam! -Vidimo se sutra!
Svi na palubu!
Svi zajedno!
Povucite užad!
Držite smjer!
-Gdje je? -Ravno ispred, Jacobe.
Sigurna si?
Da, golem crveni rep, odmah ispod površine.
Danas je taj dan.
Crvena Kočoperka.
Osjećam to u kostima.
Ondje!
Slijede je ptice.
-Došli smo odmjeriti snage. -I hoćemo, momče.
Prije 30 godina, taj me stvor koštao oka.
Osveta je moja.
Da.
Pa,
prošli smo Otok ruma i papra.
Ide prema Dregmorrskom moru.
Ako ćemo se sukobiti s najstrašnijim morskim stvorenjem,
bolje da ne čekamo sutra.
Jer možda svanuti neće.
Vucite užad, držite smjer!
Kapetane!
Napadnut je lovački brod!
Brod Jima Nicklebonesa.
-Pronašao je bricklebacka. -Ili brickleback njega.
Moramo mu pomoći.
Kamo, kapetane?
-Nastavljamo. -Što?
Da je Jim Nicklebones morski vuk kao što tvrdi,
ne bi završio u ovoj gabuli.
Kapetane, znate kodeks.
Imamo obvezu prema precima i potomcima.
Čak i prema muljatoru Jimu Nicklebonesu.
Gđice Merino, promijenite kurs.
Da, kapetane.
Spustite sošno jedro! Dignite prednje i glavno jedro.
Čekam ovo 30 godina.
Trideset godina!
Dobijesa!
Naprijed!
Bez brige, Kočoperka nam neće pobjeći, kapetane.
Dovezite nas do cilja, g. Crispe!
Gotovi smo, kapetane!
Tonemo!
To je to, posado!
Bila mi je čast služiti s vama.
Vucite užad!
Nebesa, to je Inevitable!
Samo udri, crna ptico!
Pokaži joj da smo ovdje!
Slijedi nas.
Imamo prednost. Da je odvučemo niz vjetar?
Da, prepriječit ćemo joj put.
Oštro ulijevo, g. Crispe!
Okrenite ga niz vjetar, gđice Merino!
Dignite glavno i prednje jedro, otpustite flok, mornari.
Povucite glavno jedro!
Idemo!
Pozor.
Ciljajte nisko.
U redu, riboubojice moje!
Došli smo ovamo odmjeriti snage.
I upravo ćemo to i učiniti!
Još malo, kapetane.
Da, Saro.
Oštro ulijevo i prepriječite joj put!
Čuli ste ga, šeprtlje!
Dižite krmeno jedro! Glavno i prednje!
Raspali, gajdašu!
Evo je!
Pucaj!
Nismo obeshrabrili plijen. Upravo suprotno, bojim se!
Bez brige, Jacobe.
Dižite sva jedra, gđice Merino.
Dižite glavno i krmeno jedro!
Košno jedro, užad!
-Dižite ih! -Pucajte!
Zaranja!
Skloni se ispod stepenica i ne izlazi dok ne završimo.
Pametna riba.
Otišla je niz vjetar.
Pripremite se. Čekajte moj znak!
Čuli ste kapetana! Užad u ruke.
Pripremite se!
Nema ptica.
Podcijenili smo je. Uže je presječeno.
Ispod nas je.
Jacobe!
Ne brini se, momče.
-Sve ide po planu. -Jacobe, pazi!
Jacobe!
Čovjek u moru! Oštro ulijevo!
Vucite užad, mornari!
Oštro ulijevo!
Odzvonilo ti je, vraže!
Kapetane.
-Kapetane. -Dolazi k sebi.
Kapetane!
Kapetane, krmeno jedro je uništeno, a glavno izgleda loše.
Ne može u borbu.
Vratit ćemo se po Kočoperku.
-Popravci neće dugo… -Kreni prema Tri Mosta.
Idemo kući.
Ako vam je stalo do života,
klonit ćete se kapetana.
Našao se oči u oči s crvenim vragom.
Ne dočepa li se Kočoperke, sve će nas skratiti za glavu.
Ovdje je sumorno kao u rovovima Helgarda.
Tijekom ovog lova sredili smo neke grdne nemani
i kraljevska plaća neće izostati.
A nakon toga, vraćamo se po crvenog vraga.
Možemo li pobijediti? Kažu da morske struje nastaju zbog nje.
Da, a iz očiju ispaljuje vatrene kugle.
Utjera ti strah u kosti.
Ali ne bojim se jer sam na Inevitableu s vama.
Ovaj je brod savladao više nemani od ikojeg drugog
i zaradio je pokoji ožiljak.
I mi, Jacobe!
Da.
Svaki je ožiljak jedan život spašen.
Pomorac na trgovačkom brodu.
Majka.
Sin.
Svi lovci umiru na isti način.
U lovu.
Tako je, u lovu.
Ali svakog lovca čeka veličanstvena smrt.
Jer je život svakog lovca veličanstven!
Jacobe!
Kapetan želi razgovarati s tobom.
Kad već spominjemo veličanstvenu smrt.
Bilo mi je drago, Jacobe!
Ostat ćeš nam u dragom sjećanju.
Zvali ste me, kapetane?
Sjedni.
Uhvatit ćemo Kočoperku.
Sad znamo gdje je. Osveta je na dohvat ruke.
Žao mi je što vam je izmakla danas.
Jacobe, mrzim tog vraga iz dubine srca,
ali ispravno smo postupili spasivši Jima.
Dobro si me savjetovao.
Drago mi je da se slažete.
Otići ćemo kući, uzeti nagradu i popraviti brod.
Vratit ćemo se po tu neman i prirediti joj pakao.
I što onda?
Što će biti s Inevitableom
nakon što odem?
Zbog borbi i trošenja
nijedna greda, kotur i jarbol nisu isti oni
koje je imao prvog dana plovidbe.
Ali on plovi dalje.
Vječan je.
Ali ja nisam.
Dođi.
Ovo su moji podvizi.
A ovo podvizi mog oca
i prije njegovih, njegova oca.
Kad savladamo Crvenu Kočoperku,
unijet ću posljednji zapis kao kapetan.
I ti preuzimaš kormilo.
Znao sam od trenutka kad sam te izvukao iz mora.
Danima si bio na pučini.
Ali u tebi je nešto sjalo, Jacobe.
Plamen koji je nemoguće ugasiti.
Uzeo sam te u naručje
i znao sam.
Sudbina mi je podarila sina.
I jednog ćeš dana postati kapetan Inevitablea.
Tog sam se dana
zakleo da ću dati sve od sebe da zaštitim ljude od tih demona.
Predate li brod meni, prihvatit ću ga
i bit ću počašćen.
Dječače moj.
Mnogo ćeš toga postići.
Inevitable se vratio!
-Gle! -Kakav prizor!
Trup mu je sigurno prepun kostiju.
Divno se napokon vratiti kući,
ali bojim se, samo nakratko.
Kapetan Crow u zoru ide kralju i kraljici.
A čim brod bude spreman,
idemo ubiti čudovište!
Napast ćemo Crvenu Kočoperku.
Budući da smo možda posljednji put u Tri Mosta,
želim se potpuno raspojasati!
Hajde, napravite mjesta za lovce.
Idemo, posado!
Kruna će nas bogato nagraditi za rogove. Sve vas častimo pićem!
Večeras nitko neće ostati žedan!
Idemo!
Kapetan Crow naš je junak Oceane čisti, to zna svak
Ubada, puca i ubija Strašne nemani uništava
Ubada, puca, usmrćuje
Topovima i kopljima oštrim
Reže im rogove
Nitko ne žaluje Za strašnim nemanima morskim
I zato pjevaj hvalospjeve lovcu U svakoj prilici mu zahvali
Jer život je lovaca veličanstven A smrt još veličanstvenija !
Zdravo!
Zdravo.
Zovem se Maisie.
Maisie Brumble.
Drago mi je.
A vi ste Jacob Holland koji je ubio četiri nemani u dva dana.
Je li to istina?
Četiri u dva dana?
Ne vjeruj svemu što čuješ, djevojko. Četiri u dva dana?
Bilo ih je pet.
Čula sam…
Čula sam da su nemani nekoć dolazile do obale.
Otele su damu iz njezinog vrta i proždrle je!
Ali više to ne čine zbog lovaca.
Nema plemenitijeg zvanja.
I ja sam potomak duge loze lovaca.
Ma nemoj.
Da. Moji su roditelji bili kopljanici na Monarhu.
Monarhu.
Znači da su…
Da.
Takva je sudbina lovca.
Tvoj je život veličanstven, a smrt još veličanstvenija.
Dođi.
Tko se brine za tebe?
Živim u blizini, u guelstonskom domu za djecu.
No, ne sada.
Znate, u bijegu sam.
I neću se vratiti.
Pridružit ću se vašoj posadi.
Ni u ludilu. Lovački je brod neprimjeren za dijete.
Učinili ste isto u mojim godinama i pogledajte se sad.
Oružje ste protiv najokrutnije kreacije prirode.
Piše na 92. stranici.
Slušaj, mala, vješt sam kopljanik, ali imao sam mnogo sreće.
Nema jamstva da ćeš preživjeti do 92. stranice.
Vjeruj mi.
Vrijeme je da kreneš.
Dobro. Razgovarat ću s kapetanom Crowom.
On ima stvaran autoritet.
Znate li gdje je kapetan Crow?
Hej! Imam autoritet.
-Dobro? -Ali niste kapetan.
Ne, ali imam potencijala.
Imate „potencijala”?
Oprostite, zvuči smiješno.
Postat ću kapetan.
Jednom.
Planiram se ukrcati na vaš brod.
Ako nemate ništa protiv,
riješit ću to s kapetanom Sad,
a ne kapetanom Jednom.
Hej! Spustite me! Pustite me!
Lovci na čudovišta su heroji.
Da, upravo te spašavam.
Večer, Rosie. Prolaziš kroz Guelston?
Da.
Izbaci je ondje, ne prije.
-Ako nije problem. -Nije.
Hej!
Ovo je otmica!
Ne, draga, upravo suprotno.
Nova prijateljica, Jacobe?
Obična klinka.
Djeca su grozna stvorenja.
Blago rečeno.
Ma vidi ti to, kapetan Crow i njegova odana posada.
Vaša Visosti, kao što vidite, ocean nam je ponudio obilje.
Vidim da ste savladali odraslog bricklebacka.
Za takve je primjerke raspisana visoka nagrada.
Ali nešto ne vidim.
Rog Crvene Kočoperke.
Admiral Hornagold kaže da kruže glasine…
Admiral Hornagold.
…da ste uočili Kočoperku i odustali od potjere
zbog kodeksa.
Kralj i kraljica vas ne plaćaju za poštovanje kodeksa.
Plaćaju vas da ubijate čudovišta.
Koliko ćemo još brodova izgubiti jer vam je Kočoperka umakla?
Ovo je nekoć bilo malo kraljevstvo s velikim zamislima.
Poslali smo lovce da otjeraju nemani od obala
i omoguće nam razdoblje mira.
Mračno je doba završilo prije više stotina godina,
ali dokle god Kočoperka živi,
ljudi će i dalje strepiti od mora.
I zato je danas početak novog doba.
Kruna više neće podržavati lovce.
Nevjerojatan je, zar ne?
Imperator je najbolje oboružan brod koji je ikad isplovio.
Kraljevska mornarica zaplovit će nepoznatim vodama
i putem uništiti sve morske nemani.
Ne u tome. Previše je utonuo.
Učvršćeni su topovi beskorisni.
A kapetan je nesposobnjaković.
Vrijeme je da odete, kapetane.
Vrijeme je isteklo.
Admirale,
jeste li ikad vidjeli neman uživo, a ne obješenu sa stropa?
Ne šaljite vojnike u smrt tim brodom.
Nije stvoren za lov,
a niste ni vi.
Uvjeravam vas, ne bojim se nemani.
Onda ste budala!
I dobre ćete pomorce doći glave!
Generalice, ispratite lovce. Završili smo.
Mi lovci krvarimo
dok se vi krijete iza zidova
i crtkarate po kartama.
Svi ste vi kukavice!
Generalice, uhitite kapetana,
a Inevitable povucite iz službe.
Čekajte!
Vaša Visosti.
Kapetanova je naprasita narav čuvena,
ali njegovi su vam lovački talenti dobro služili.
Otvorio je morske puteve i vaše carstvo učinio
predmetom zavisti znanog svijeta.
Vjerujem da svijet još treba lovce. Dokažite da griješim.
Dopustite da pokušamo uloviti Kočoperku.
Uspijemo li,
održat ćete obećanje i nastaviti suradnju s nama.
Ulovi li Imperator Kočoperku,
rastavite Inevitablea na dijelove
i doba lovaca bit će završeno.
Bilo kako bilo,
pobjeda je vaša.
Uživao bih u toj prilici.
Onda imamo natjecanje.
Priprema.
Krenite.
Ulovit ćemo Kočoperku i dovući je pred vaš prag.
Doba lovaca nije završeno.
Ni približno.
Kada dođemo do Dregmorra, slijedit ćemo jarke.
Bit ćemo pripravni, palube će biti čiste, kremeni oštri, a naboji spremni.
Kočoperkina je koža iznimno tvrda.
Valja koristiti duga koplja.
Strijelci neće biti od velike koristi,
ali imamo mnogo zapaljive tanadi.
Zasut ćemo je vatrenim kuglama i pustiti da nas vuče.
To je najbolja taktika.
Spremni smo, kapetane. Sredit ćemo crvenog demona.
Jer mi smo lovci.
Upregnut ćemo sve svoje vještine
i usmjeriti sav bijes prema toj nemani.
I bit će pravde!
Ali to neće biti kraj ovog veličanstvenog broda.
Jer nitko nije plovio dalje od Dregmorrskog mora.
Nitko ne zna kakve se opasnosti kriju
u neistraženim prostranstvima.
Ali ovaj će brod,
pod vodstvom Jacoba Hollanda, utrti nove puteve.
Pijmo za uspješan lov
i one koji tek dolaze.
Što je to bilo?
-Dopire iz bačve. -Što je to bilo?
Kriomice si se ukrcala?
Kriomice sam se ukrcala.
Kriomice si se ukrcala.
Ja…
Da.
Iskrcat ćemo te u najbližoj luci.
Lovimo Kočoperku i ne želimo da nam se dijete plete pod nogama.
Što se događa?
Zovem se Maisie Brumble,
ali vas znaju svi.
Progutali su vas cijelog,
prostrijelili kroz srce i narezali na komade.
No crvi vas ne žele pojesti, pakao vas ne želi primiti i eto vas!
Pravi i ponosan zapovjednik drugog najboljeg lovačkog broda.
Drugog?
A koji je, ako smijem znati, najbolji?
Naklonjena sam Monarhu
jer na njemu su služili moji roditelji.
Shvaćam.
Onda su u smrt otišli kao heroji.
Da.
Sviđa mi se mala.
-Srčana je. -Ali, kapetane…
Saro, pobrini se za nju.
Da, kapetane.
Čestitam, kapetane Jednom.
Spavaj ovdje.
Vi ste Sarah Sharpe.
Kažu da nema prvog časnika odanijeg od…
Dosta.
Čula sam tvoje govor, gospođice.
Govor mi je priskrbio ostanak.
Ostala si jer kapetan Crow ne želi stati da te izbaci.
Lov je sve.
Slušaj ga bez pogovora.
Ili se dokrajči sama,
jer moja će kazna biti gora od smrti.
Fantastični ste.
DREGMORRSKO MORE
Prošli smo Otok ruma i papra tijekom noći.
Stigli smo do Dregmorra.
Da i brzo ćemo pronaći tog stvora.
Ne treba mi nešto veće?
Odakle ti taj nož?
Sarah mi ga je dala jer sam lovkinja.
-Lovkinja koja mora u krevet. -Previše sam uzbuđena za to.
Na Inevitableu sam s kapetanom Crowom.
Oživjele su slike u mojoj knjizi i iziskuju krvavu osvetu!
Odmori se.
Da, kapetane.
Ubit ćemo tog stvora, zar ne?
Isklesat će kipove nama u čast.
Bogme hoćemo. U krpe!
S čudovištima znam. Ali ova će me otjerati u grob.
Znaš da prema kodeksu imamo obvezu prema precima i potomcima.
U njoj vidim plamen. Isti kakav sam vidio u tebi.
Pozovi sve na palubu!
Pripremimo ga!
Došao je dan da ispunimo svrhu!
Spremite se za borbu! Dignite prednje i glavno jedro.
Harpunari, privežite se za brod! Čeka nas vožnja!
Povucite užad!
Pripremite se!
Ocean nam šalje najgore, a mi mu vraćamo istom mjerom.
Zapaljivo tane, topnici!
Zaštitite bočnu stranu.
U redu, riboubojice!
Došli smo odmjeriti snage…
Jacobe!
Što se događa?
Maisie, vrati se u sobu.
Idi.
Kloni se prozora.
Požuri se, momče!
Pucajte!
To smo čekali! Koplja!
Zakvačili smo je. Sad je treba izmoriti.
Razvijte jedra, gđice Merino!
Poravnajte jedra! Povucite užad!
Borit će se protiv vjetra do posljednjeg daha.
Bježi, vraže, ali pobjeći nam nećeš!
Kapetane?
Sad te imamo.
Brod će se raspasti.
Moramo prerezati užad.
Nikad nisam uzmaknuo, ne planiram ni sad.
Moramo!
I mrtva će nas odvući na dno.
Odzvonilo ti je, vraže.
Maisie Brumble, prerežeš li užad, ubit ću te zbog kukavičluka!
Jacobe, zaustavi je!
Jacobe!
Dovedi je amo!
-Što ćete učiniti? -Rekoh, dovedi je amo!
-Ona je samo dijete. -Dao sam ti zapovijed.
Molim vas, kapetane.
Dovedi je amo.
Jacobe!
Hoćemo li umrijeti ovdje?
Ne.
Pa, hoćemo.
Hoće li nas prožvakati
ili će nas polako razgraditi kiselina?
Ne znam, Maisie. Ovo još nisam doživio.
Ne lovite li ova stvorenja cijeli život?
Ubijamo ih, djevojko. Ne proučavamo ih.
Vrijeme je da počnemo.
Jacobe, što ako te proguta?
Prereži uže.
-Što ćeš učiniti? -Ubit ću je.
Ubiti? Kako?
Ne znam. Inače se nabrijem i improviziram.
Ne želim komplicirati, jednostavno ću je ubiti.
Nisam sigurna da je to pametno.
Ipak sam ja Jacob Holland.
Ubio sam petero nemani u dva dana.
A ovo je tek obična neman.
Mora postojati drugi način!
Bojim se da ne.
Možeš li je ubiti iznutra?
Drži se, djevojko.
Jacobe!
Ne, čekaj!
Čekaj, Jacobe! Ne!
Stani!
Dovraga.
Mogao si me ubiti!
Ja tebe?
Pobrkala si lončiće.
Umalo sam je sredio, a ti si sve zaribala.
„Umalo”?
Očito nisam gledala istu borbu.
Borbe ne bi ni bilo da nisi prerezala užad.
Mi smo prerezali.
Ne, ti si prerezala.
A ti me nisi spriječio.
To nije isto.
Nije li?
Ne, nije.
Nađimo sklonište.
Osvježi se.
Odlazimo ujutro.
KAPETAN CROW I INEVITABLE
Moja knjiga kaže da su nemani dolazile do obale.
Da je posvuda bilo opasno.
Je li to istina?
Naravno da jest.
Vidio si to?
Dogodilo se prije mog rođenja, ali svi znaju da je istina.
Što ako nisu toliko zle kao što tvrde?
More je njihov dom.
Ipak smo mi napali nju.
Što ako ih ostavimo na miru?
Ubijamo ih jer one ubijaju nas.
Moram li te podsjećati da su ti ubile roditelje?
Spasili bi se da ih nisu dirali?
Ja…
Ne znam.
Zbunjena si, curo.
Umrli su kao heroji.
Želim vjerovati u to,
ali možda čak i heroji griješe.
Govoriš bes…
-Govoriš besmislice. -Zašto nas je Crvena progutala?
Ono se zove Crvena?
Ona, ne ono.
Mislim da je ženka i da nas je štitila od Crowea.
Precjenjuješ tu neman.
Uperio je pištolj u tebe…
Uperio ga je u tebe, kroz mene.
Jer si prerezala užad. Ne želim se svađati.
Jer ne želim privući sva čudovišta ovog otoka
na kojem ne bih završio da nisi prerezala užad!
Znači, ne svađamo se.
Što onda radimo?
Idem po zalihe.
Odvest ću te u Guelston, a kad se vratim na brod,
završit ćemo započeto.
Nemoj nastradati.
Ništa ne obećavam.
Jacobe.
Obećaj.
U redu.
Obećavam.
Kapetane,
neman je nestala.
Ne možemo ostati ovdje.
Taj je stvor uzeo Jacoba.
I sama joj želim smrt,
ali potonut ćemo ne dočepamo li se luke.
Ulazi više vode negoli možemo ispumpati.
A zakrpa koju smo stavili klizi. Ostanemo li ovdje, potonut ćemo.
Kreni prema otoku Mukesh.
-Ali najbliža je luka… -Mukesh!
Ili ćemo se dočepati otoka ili ćemo završiti na dnu.
Planirate li posjetiti Gwen Batterbie?
Kapetane, njezine usluge preskupo se plaćaju.
Sklapanje saveza s nekim poput nje kosi se s kodeksom lovaca.
Proklet da je kodeks koji mi priječi osvetu.
Vodit ću se vlastitim pravilima.
Upotrijebit ću njezine metode, učinit ću sve što moram.
Razdvojit ću more
i istrijebiti sve što pliva, bježi ili se gega ako moram.
Ali osveta mi neće izmaći.
Osveta mi neće izmaći.
Raširite jedra, mijenjamo kurs!
Punim jedrima naprijed!
Hej, maleni.
Ovi stvorovi uopće nisu strašni.
Što to radiš?
Ja…
Uzrujat ćeš se što god rekla.
Vjerojatno imaš pravo.
Ne miči se.
Žao mi je,
ali oduvijek želim ljubimca.
To nije ljubimac.
To je čudovište i nećemo ga zadržati.
Ali već sam mu nadjenula ime.
Da pogodim.
Plavi.
Onog si nazvala Crvena, a ovog Plavi.
Ostanemo li duže, imat ćemo stvorove u svim duginim bojama.
Ali tako je sladak! Pogledaj to lice.
Ti i ja drugačije poimamo slatko.
Ne!
Kad stignemo u Guelston,
nabavit ću ti mačka. Nazovi ga Sivko ili Bijeli.
Riđi, ako hoćeš.
Tako si mlad, a tako zao.
A ti si prestara za djetinjaste napasti.
Nije djetinjasto željeti ljubimca. Mnogi imaju ljubimce.
Ne one koji će ti u usta snijeti jaja čiji će ti stanovnici iskočiti iz prsa!
To je baš specifično.
Svašta sam vidio.
Ne znamo što bi učinio.
Ne znamo ništa o ovom otoku, osim da ga moramo napustiti!
Bolje da krenemo.
Možda su se vezali za nas, kao guske.
Brine me njihova majka.
Eno je. Hajde, djevojko.
Primi kormilo.
Dočepamo li se Otoka ruma i papra, možemo dozvati neki brod.
Dregmorr vrvi čudovištima, ali bez brige.
Primaknu li nam se, osjetit ću ih.
Možda sam malčice zahrđao.
Jacobe!
Drži se, Maisie!
Maisie.
Maisie!
Dobar dečko.
Moramo se vratiti.
-Nećemo uspjeti! -Onda brže izbacuj vodu.
Možda nas Crvena povede!
Natrag na otok?
Ne, natrag kući!
Stvarno si skrenula.
Spasila nas je od onog stvora.
Čekaj… Ona…
Zar si…
Ja sam nas spasio, zar ne?
Bacio sam… Prazni čamac! Ulazi voda!
Hej!
Crvena!
Vidiš li ovog mališana?
Ovo si ti.
Tratiš vrijeme.
A ovo sam ja.
A ovo je on.
Izvodiš li lutkarsku predstavu? Tonemo.
Moramo stići onamo.
Pitam se bi li bila toliko ljubazna da nas povedeš.
Ako te razumije, ne želi pomoći.
Ali bar te nije pojela.
Primi se pražnjenja čamca.
Rekla sam ti da je više od nemani!
Svijet je prostran, Jacobe.
A ti ne znaš baš sve.
Uputimo li je dobro, stižemo za tri dana.
U redu, nemani. Okreni se.
Dobro? Možeš li se okrenuti?
Možeš li se okrenuti udesno?
Udesno.
Desno, glupa nemani.
-Možeš li skrenuti desno? Onamo! -Možeš vikati cijeli dan.
Ne razumije te.
Razumije me itekako.
Samo je čudovišna.
Trebaš skrenuti udesno.
Onamo kamo pokazujem. To je desno.
Više desno. Vidiš? Onamo, udesno!
Skreni desno, vražja morska nemani!
Pita se možeš li trunčicu skrenuti.
Ovako, vidiš?
To je to!
Hvala, curo!
Nije teško.
Ona nije ljubimac. Nemoj se opustiti.
Opusti se, kapetane. Prijateljica nam je.
-Da. Dok ne ogladni. -Hoćeš li…
DREGMORRSKO MORE
Je li to Inevitable?
Kapetane!
Ne treba nam to. Mi smo lovci.
Samo ako je ubijemo.
Znam zašto ste ovdje, kapetane.
Razlog je uvijek isti.
Mogu vam dati što trebate.
Otrov dovoljno snažan da obori najveću neman
i oružje dovoljno čvrsto da ga zarije u njezinu nutrinu.
Znate što kažu o meni, kapetane.
Oni koji posjete Gwen Batterbie dobiju što žele,
no poslije će ih pratiti nesreća.
Pa ipak ste došli.
Ne vjerujem u ta praznovjerja.
Izgleda da je tako.
Ali hoćete.
To je moja najstrašnija kreacija.
Zovem je Božja ruka.
Što tražite zauzvrat?
Sve, kapetane.
Uzimam sve.
Dakle, jesmo li se dogovorili?
Navikao sam na veću metu.
Vrijeme za večeru!
Ovdje piše da je u mračno doba
neman uništila obalni grad Kra' Zoul.
Ali prošli smo cijelu obalu i nikad nisam vidio nijedan grad,
uništen ili ne.
I ne govorimo ovako.
Po ovom stalno vičemo.
Gluposti.
To ti kažeš.
Ali knjiga tvrdi drugačije,
a nadživjet će nas oboje.
Ljudi će vjerovati da nemani uništavaju nepostojeće gradove,
a lovci vole vikati.
Ali ako to nije istina,
kako znati što jest?
Kako znamo da su morske nemani zaista otimale dame iz vrtova?
Da je zbilja postojalo mračno doba?
Možda nisu one započele ovaj rat.
Možda, ali…
zašto bismo mi?
Izgleda kao oluja koja potapa brodove.
Ovdje dolje je ljepše.
Da.
Dolje je ljepše.
Ne znam kako je počeo rat.
Možda je važno jedino kako će završiti.
Mjesec je krvav.
Batterbie nas gleda.
Čast je valuta lovaca.
A poslovati s njom nije časno.
Da. Tražit će otplatu,
a platit će brod i cijela posada.
Saro!
Pogledaj onamo.
Riddlebacki.
Da.
Ne dolaze na sjever.
Osim ako bježe od nečega.
A samo jedno plaši riddlebacke.
Kočoperka.
Gđice Merino, mijenjajte smjer. Prema jugu, molim.
-Zavjetrinom Otoka ruma i papra. -Da, kapetane.
Čuli ste ga! Povucite užad!
Vucite užad!
Vucite užad, svi zajedno!
Naći ćemo te.
Uskoro ćemo te naći.
To više nisi ti.
Nisi Jacob Holland koji je ubio četiri nemani u dva dana.
Pet.
Ti si Jacob Holland koji se sprijateljio s nemani,
spasio moj život
i odveo nas sve do Otoka ruma i papra.
Uspjeli smo.
Crvena ne može dalje.
Nije sigurna izvan Dregmorrskog mora,
ali možemo dozvati brod.
A onda?
Onda ću te odvesti u Guelston, zar ne?
A ti?
Guelston je mjesto.
Nije obitelj.
Ja se ne vraćam onamo, a ti se ne vraćaš na onaj brod.
Dakle, ja sam sve što imaš.
A ti si sve što imam.
To ne zvuči tako loše.
Što kažeš?
Da pokušamo?
Misliš…
Kao obitelj?
Svakako.
Ne znam.
Ako se dovoljno dugo budemo pretvarali, možda postane stvarno.
Nema veze. Glupo je.
Zamišljaš nas na nekoj farmi?
Rekla sam da nema veze.
Dakle, nema veze.
Ne mislim da sam…
Imaš sir u ušima?
Dobro.
Spakirajmo se.
Curo, ovo je bila nezamisliva pustolovina.
Zahvaljujem ti na svemu što si učinila.
Vrijeme je da odeš kući.
Obećavam da više nikad neću loviti morska čudovišta.
Gotovo je s lovom na nemani!
Samo trenutak.
Dobro.
Gotovo je!
Pobogu!
Shvaćaš što želim reći, zar ne? To je simbolična gesta.
Vjerujem da shvaća.
U redu.
Vraćaš se kući.
Hajde, malena. Idi kući.
Crvena?
Crvena!
O, ne.
Trebam pomoć.
Crvena, slušaj me. Samo otiđi.
Sukob nije nužan.
Ne, Crvena. Idi.
-Hajde, Crvena, pusti ih. -Crvena, moramo ići.
Molim te!
Ne, Crvena! Ne!
Crvena! Vrati se!
Naoružajte se!
Pucajte!
Maisie!
Ne, Crvena! Stani!
Maisie!
Jesi li dobro?
Je li Crvena dobro?
Ne popuštajte!
Odbij, nemani.
Pusti je.
Crvena Kočoperka.
Neman je u mojim šakama!
Ne, djevojko.
Ne možemo ništa.
Ne mora to učiniti.
Mora.
Pripremite Božju ruku!
Vrijeme je za osvetu.
U ime svih koje smo izgubili.
Napadam te, vraže!
Ne odupiri se.
Samo ćeš ubrzati djelovanje otrova.
Ne želim da umreš. Ne još.
Prije toga će te ovjekovječiti u dvorcu Bjelohridu.
Kapetane, možda je pametnije da je otrov dokrajči.
Ne, Saro.
Obećao sam kralju i kraljici.
Ali ne brini se.
Nema više borbenog žara.
Bogme ima.
Razapnite bočna jedra!
Nadesno je brod, kapetane!
Stanite!
Tako mi sveca.
Jacob.
Shvaćam.
Nevjerojatna priča, Jacobe.
Lovac koji se sprijateljio s nemani.
Nemani koja me koštala oka.
Kako da to shvatim, Jacobe?
Taj stvor i ja,
mi smo se…
dogovorili.
Primirje.
Ali primirja nema bez rata.
Što god da se dogodilo među vama, ne poništava stotine godina rata.
Oduvijek znam što sam.
Sin kapetana čiji je otac također bio kapetan.
Ako je borba u našoj krvi, onda borbu i birajmo.
Kroz tu ćemo kušnju postići slavu.
I zato te pitam, Jacobe, sine moj,
jesi li mi neprijatelj?
Pusti je!
Stvarno je srčana.
Polako, djevojko. Tako je.
Moraš pomoći Crvenoj.
Ona je naša prijateljica.
Žao mi je.
Treba joj odmor.
Vratit ću te u Guelston.
Bit ćeš sigurna.
Imat ćeš dobar, dug život.
Ali prvo ćemo posjetiti dvorac Bjelohrid.
Čekaju nas kralj i kraljica.
Jacobe, sigurno ti treba piće.
Dobro došao kući, momče.
Divno te vidjeti.
Stvarno jest.
Kod kuće si, Jacobe.
Nazdravimo avanturama koje te čekaju
kao kapetana Inevitablea.
Oporavljaš se.
Prekasno je.
Možda.
Nije u redu to što čine Crvenoj.
Spasila nas je.
Molim vas, morate mi vjerovati.
Vjerujem ti.
Pomozite mi da ih zaustavim.
Cijeli se život borim protiv nemani
i ono što sam vidjela neću nikad zaboraviti.
Ovaj je brod sve što poznajem.
Nema prvog časnika odanijeg od Sare Sharpe.
Crow je uspio! Uhvatio je Kočoperku!
Cijeli će svijet saznati što smo postigli, momče.
Ovaj brod, tvoj brod, nastavit će ploviti.
Ništa ga neće zaustaviti.
Plavi!
Mačka ti nije ni do koljena.
Otvorite vrata!
POVIJEST MORSKIH NEMANI
MRAČNO DOBA
PAD NEMANI
Oni su krivi!
O, malena.
Ne brini se, Crvena, spasit ću te.
Što se događa?
Zašto su svi…
Uspio je uhvatiti Crvenu Kočoperku!
U redu je, gđice Merino.
Čuli ste kapetana.
Spustite sidro.
Kapetane Crowe.
Izgleda da imamo pobjednika.
Tijekom mog posljednjeg posjeta Bjelohridi,
rekli ste mi da je doba lovaca završilo.
Ali Imperator nije dorastao nemani.
Vaše bogatstvo i moć
ne mogu se mjeriti s lovčevim gnjevom.
I upravo će Inevitable prvi zaploviti
Dregmorrskim morem i drugim prostranstvima.
I neće stati sve dok kosti preostalih nemani
ne završe na dnu mora!
Kapetane!
Jacobe,
vrati se na brod.
Ne mogu vam to dopustiti.
Obeščastio si me, momče.
Kao i sve lovce koji su ti prethodili.
Koji su umrli poput heroja.
Da, bili su heroji.
Ali čak i heroj
griješi.
Dajte mi koplje.
U tebi sam vidio sina.
A zapravo te ne poznajem.
Dao sam ti sve!
Život duguješ meni!
Odložio si koplje
misleći da te to čini snažnim.
Ali okrenuo si leđa svom rodu.
-Jacobe!
Trebala sam ti dati veći nož.
Lovci su doveli neman u samo srce našeg kraljevstva.
U ime kraljice i svega dobrog!
Uništite je!
Topnici! Na položaje!
Pripremite se za paljbu!
Maknite se, budale!
Stani!
Učiniš li to, ratu neće biti kraja.
Gotovo je s lovom na nemani!
Nemoguće.
Bila si dobra, mala.
Nisam završila.
Naše knjige,
naša povijest,
potpuna je laž.
Ne vjerujem da su nemani ikad napale naše obale.
To je samo priča.
Koju su nam ispričali oni!
Molim?
Generacijama nas uče da mrzimo nemani
i šalju lovce da ih unište.
I nemani su razvile strah i mržnju spram nas,
i uzvratile istom mjerom!
Tko si ti da klevećeš svog kralja i kraljicu?
Nemaš pravo glasa!
Itekako imam!
Potomak sam duge loze lovaca koje je snašla vaša veličanstvena smrt!
Vaše je kraljevstvo sazdano njihovom krvlju,
a i njihovom!
Dosta! Generalice, dajte zapovijed.
Ovaj su rat pokrenuli kraljevi i kraljice koji su im prethodili.
I sa svakom laži, njihovo je carstvo raslo.
Sad oni stoje na istoj terasi i govore vam iste laži.
Iz pohlepe.
Generalice!
Neka završi.
Neka završi!
Poslušajte je!
Pustite neman!
Poslušajte dijete!
Sad sam završila.
U redu, Crvena.
Pođimo.
Što radite?
Pucajte! To vam nalaže vaša kraljica!
Generalice, ne bismo li trebali zapucati?
Moj je brat bio na Monarhu, naredniče.
I zanima me kako je počeo ovaj rat.
Boljelo je, zar ne?
Itekako.
Tog su dana spašena dva života.
Čovjek i neman.
I tim činom, svijet se počeo mijenjati.
Nijedan brod više neće zaploviti Dregmorrom.
I daleka će prostranstva ostati neotkrivena.
Ali baš se i ne zamaram time.
Crvena je na sigurnom, a ovdje imam sve što trebam.
Moj će život biti veličanstven.
Kapetan Crow naš je junak Oceane čisti, to zna svak
Ubada, puca i ubija Strašne nemani uništava
Ubada, puca, usmrćuje Topovima i kopljima oštrim
Reže im rogove, nitko ne žaluje Za strašnim nemanima morskim
I zato pjevaj hvalospjeve lovcu U svakoj prilici mu zahvali
Jer život je lovaca veličanstven A smrt još veličanstvenija !
I zato nazdravite glasno Jednookom Crowu
Nazdravljat ćemo glasno I popiti piće prije negoli umremo
Kapetan Crow dušmana se ne boji Kaznit će ih brzo, nitko ne dvoji
Ugrizli su ga, utopili čak
I ubili 50 puta
Ubili su ga 50, možda i više puta Ali hrabro dalje nastavlja on
Nemani će nestajati u krvi i ognju Dok i posljednju ne uništi on
I zato pjevaj hvalospjeve lovcu U svakoj prilici mu zahvali
Jer život je lovaca veličanstven
A smrt još veličanstvenija !
Prijevod titlova: Nina Kralj Jager